text: Røver truede med at brænde butik af
  08 september 2013 kl. 06.58
  En 39-årig mand fremstilles søndag i Grundlovsforhør. Han forsøgte lørdag at begå røveri mod Brugsen i Skodborg ved Rødding.
  Han hældte brandbar væske ud foran kassen og stak en seddel ud, hvor der stod, at han ville sætte ild til væsken, hvis han ikke fik penge.
  Brugsuddeleren fik jaget manden på flugt.
  Han blev anholdt af en politipatrulje et kvarter efter røveriforsøget.
  